সোদপুর ও পূর্ব বর্ধমানে বিজেপির মিছিল নিয়ে আদালতে রাজ্য, দ্রুত শুনানির আবেদন

কলকাতা: সোদপুর (Sodepur) ও পূর্ব বর্ধমানে (East Bardhaman) বিজেপির (BJP) দুটি মিছিল ঘিরে চাঞ্চল্য। এই মিছিল দু’টির উপর নিষেধাজ্ঞা জারির আবেদন নিয়ে কলকাতা হাইকোর্টে (Calcutta High Court) রাজ্যের তরফে জরুরি শুনানির আর্জি জানানো হয়েছে।

রাজ্যের আবেদন অনুযায়ী, মঙ্গলবার সোদপুরে এবং বুধবার পূর্ব বর্ধমানে বিজেপির মিছিল হওয়ার কথা। কিন্তু আজ রাস উৎসব ও আগামীকাল গুরু নানকের জন্মদিন উপলক্ষে ওই অঞ্চলগুলিতে ভিড় ও ধর্মীয় জমায়েতের কারণে প্রশাসনিক সমস্যার আশঙ্কা রয়েছে। তাই আদালতের কাছে রাজ্য আবেদন জানিয়েছে, এই দুটি মিছিল আপাতত বন্ধের নির্দেশ দেওয়া হোক।

আরও পড়ুন: ৪৮ ঘন্টার মধ্যে আবহাওয়ার বিরাট পরিবর্তন, ভাসবে কোন কোন জেলা?

জানা গিয়েছে, রাজ্যের এই আবেদনের শুনানি হবে আজ, বেলা ৩টেয় ভারপ্রাপ্ত প্রধান বিচারপতির ডিভিশন বেঞ্চে। বিচারপতি কৌশিক চন্দ্র রায়কে চ্যালেঞ্জ জানিয়ে রাজ্যের পক্ষ থেকে ডিভিশনের দৃষ্টি আকর্ষণ করা হয়েছে।

সূত্রের খবর, রাজ্য প্রশাসন জানিয়েছে, পরিস্থিতি উত্তপ্ত হওয়ার সম্ভাবনা থাকায় আইনশৃঙ্খলা রক্ষার স্বার্থেই এই পদক্ষেপ নেওয়া হয়েছে। আদালতের নির্দেশের অপেক্ষায় এখন রাজ্য ও জেলা প্রশাসন।